राहुल का पीएम पर हमला, कहा- बीजेपी की गलत नीतियों से किसान त्रस्त और मोदी मस्त
कांग्रेस उपाध्यक्ष राहुल गांधी ने केन्द्र सरकार पर निशाना साधते हुए कहा कि भारतीय जनता पार्टी (भाजपा) की गलत नीतियों के चलते देश का किसान त्रस्त और मोदी मस्त है। गांधी जौनपुर के बाद रात यहां जनता इंटर कालेज बिजौली में खाट सभा को संबोधित कर रहे थे। उन्होंने कहा कि मोदी के राज में किसानों की सबसे बदहाल हालत हो गई है। केन्द्र सरकार किसानों का नहीं उद्योगपतियों का कर्ज माफ कर रही। सरकार में आने से पहले प्रधानमंत्री ने किसानों से जो वादे किए एक भी पूरा नहीं किया।